หุ้นสหรัฐฯทรงตัว
ตลาดหุ้นสหรัฐขยับในกรอบแคบๆหวั่นประชุมผู้นำยุโรปไร้ข้อสรุปแก้วิกฤตหนี้ ขณะที่ราคาน้ำมันทรงตัว
21 ต.ค. 2554

ตลาดหุ้นสหรัฐขยับในกรอบแคบๆหวั่นประชุมผู้นำยุโรปไร้ข้อสรุปแก้วิกฤตหนี้ ขณะที่ราคาน้ำมันทรงตัว
ตลาดหุ้นสหรัฐฯวานนี้(20 ต.ค.) ขยับในกรอบแคบๆ หลังนักลงทุนยังคลางแคลงใจว่าผู้นำชาติยุโรปจะบรรลุข้อตกลงคลี่คลายวิกฤตหนี้ระหว่างการประชุมในช่วงสุดสัปดาห์หรือไม่
ดัชนีหุ้นดาวโจนส์ เพิ่มขึ้น 34.51 จุด (0.30 เปอร์เซ็นต์) ปิดที่ 11,539.13 จุด แนสแดค ลดลง 5.36 จุด (0.21 เปอร์เซ็นต์) ปิดที่ 2,598.68 จุด เอสแอนด์พี เพิ่มขึ้น 5.36 จุด (0.44 เปอร์เซ็นต์) ปิดที่ 1,215.24 จุด
ขณะที่ราคาน้ำมันทรงตัว หลังข่าวการเสียชีวิตของกัดดาฟี ส่งผลกระทบต่อตลาดเพียงเล็กน้อย แม้ว่ามันอาจนำมาซึ่งการกลับคืนสู่การส่งออกพลังงานอย่างเต็มรูปแบบเร็วกว่ากำหนดของลิเบียก็ตาม
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 81 เซนต์ ปิดที่ 85.30 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.38 ดอลลาร์ ปิดที่ 109.79 ดอลลาร์ต่อบาร์เรล